It johes boilge de geldenake pmisit sin jacobo de pelude
coniso moii de bethleem nome ad opus eiisd mon decem
med frumeti von pa ms lov ad sestu va lancbt ep
xx pl r ap lovi delibeand tq ass cor abs ouder
matti xiiii
Cond zij allen den gheenen die dese lren sullen sien oft hoiren lesen want
anderwile o stoet ende tebat opgestaen ende geport sijn tuschen yden weduwen
jans wilen hoechet diemen hiet vanden rous in deen zijde ende gielise hoechet
hairen soen ende peten boys die der selver yden dochter heeft in dande van alsulken
onberuerliken goeden als achter den voirs wilen janne bleven ende verstorven sijn
daer aff de voirs ptijen hen keerden ende compromitteerden in seggen en vrientlike
yffenen welke seggen onder den anden uutseyden ende pronucieerden tuschen de
voirs ptijen voer een seggen dat de selve ptijen alle de voirs onberuerlike goede
in twee deelen deylen souden ende die gedeilt sijnde soude de voirs yde hoen cost
dair aff hebben gelijc de scepenen brieve van loven vanden compmisse ende seggen
voirs gemaict volcomeliker inhouden ende begrijpen So eest dat de voirg yde
achtervolgende den seggen voirscr comen is voir scepenen van loeven de
voirs onber goide na in hebben vanden seggen voirg yerst ende te voren in
tween gedeelten gedeilt sijnde Ende heeft gecoren voir hoir gedeelte de goede
hier na bescreven ende genoempt inde prochie van wiltsele gelegen inden
yersten een halff boender lants gelegen aenden wech gaende vanden steenwege
aldair te mechlen wairt neven de goide peter vrenx Item een halff boender
lants gelegen aldair jegen de voirs goide over tuschen de goide over henrics
wilen boxhoirens in beyde den zijden Item drie dachmael lants gelegen aldair neve
de goede des voirs peter vranx Item anderhallff dachmael lants gelegen aldair opt
hechsall neven de goide jan stessens ende neest den goiden der bogarden van loeven
Item een boender ende viventwintich roiden lants gelegen aldair tuschen de
goide der bogden voirscreven ende den goiden wouter roelants Item een dachmail
lants gelegen opt hochsell voirs tuschen de goide wouter roelants en de goiede
jans van bruessel Item een boender lants gelegen opt dlangevelt tuschen de
goide raes van graven hee van heeverle c en de goide huygen roeloffs